**PRAZGODOVINA**



Dolgo obdobje zgodovine od začetka človeštva do prihoda Rimljanov na naše ozemlje se imenuje prazgodovina. Najdaljše obdobje prazgodovine je bila

**KAMENA DOBA.**

* trajala je milijon let
* ljudje so se preživljali z lovom, nabiralništvom
* pogosto so se selili, živeli so v jamah (jamske poslikave), pod skalnimi previsi, v šotorih (kože) in drugih preprostih bivališčih iz lesa in kosti
* moški so bili lovci, ženske pa so nabirale sadeže, pripravljale hrano in skrbele za otroke
* njihova orodja in orožja so bili iz materialov, ki so jih našli v naravi - kamenje, les in kosti.
* ogenj jim je koristil za gretje ob mrzlih dneh, za pripravo hrane, osvetljeval je prostor ter jih varoval pred divjimi živalmi
* ob koncu kamene dobe, pred nekaj tisoč leti, so se ljudje začeli ukvarjati s preprostim poljedelstvom in se začeli stalno naseljevati

**DOBE KOVIN**: **BAKRENA, BRONASTA, ŽELEZNA**

**BAKRENA DOBA:**

* človek je iz bakrove rude začel pridobivati baker
* iz njega je izdelal prvo kovinsko posodo, orodje in orožje
* na Ljubljanskem barju so živeli mostiščarji/koliščarji, kolibe so bile lesene
* ljudje so se ukvarjali s poljedelstvom, živinorejo in ribolovom
* moški so izdelovali lončene posode, predelovali usnje, izdelovali predmete iz lesa in bakra
* ženske so predle volno in tkale na preprostih statvah
* umrle so začeli pokopavati na posebej urejenih mestih – pokopališčih

**BRONASTA DOBA:**

* iznajdba brona (zlitina dveh kovin: bakra in kositra)
* iz njega so izdelovali sekire, srpe, nože, ščite, meče, čelade, celo nakit
* iz nižin so se preselili na vrhove gričev in hribov, kjer so gradili prva utrjena naselja gradišča
* pojavila se je nova dejavnost – menjalna trgovina
* pokojnike so začeli sežigati, njihov pepel pa spravljati v posebne posode - žare

**ŽELEZNA DOBA:**

* orožje in orodje so izdelovali iz železa
* ljudje so še vedno živeli v utrjenih gradiščih, ki so postajala večja in bolj utrjena
* ukvarjali so se s poljedelstvom, trgovino in obrtjo
* ob koncu železne dobe so ljudje zemljo obdelovali z ralom, izdelke iz gline izdelovali s pomočjo lončarskega vretena, poznali in kovali so denar
* ustanavljali so prve mestne naselbine
* za železno dobo so značilne tudi gomile, grobišča v obliki pravilnih okroglih gričkov, nastalih z nasipanjem zemlje

*Pisno odgovori na vprašanja in nariši.*

1. Nariši prazgodovinskega lovca s kopjem.
2. Kaj je pestnjak? Čemu vse jim je služil?
3. Kaj je ralo in za kaj so ga uporabljali?
4. Kaj se je spremenilo v življenju ljudi, ko so se stalno naselili in niso bili več odvisni samo od lova?
5. Poveži.

|  |  |  |
| --- | --- | --- |
| železna doba |  | gradišče |
| bakrena doba | čelada |
| kamena doba | mostišče |
| bronasta doba | jama |

1. Kakšna so bila bivališča ljudi v času mostiščarjev? Katero kovino so že poznali?
2. Kaj je arheologija?